open-index/open-wikipedia-markdown huggingface dataset:
צ'פארל

[ממוזער|צ'פארל ברכס הרי סנטה ינז, על יד [סנטה ברברה]]
**צ'פארל** (באנגלית: **Chaparral**) היא בתה הנמצאת בעיקר במדינת קליפורניה, בדרום אורגון, ארצות הברית ובחלקו הצפוני של חצי האי באחה קליפורניה במקסיקו. הבתה מאופיינת בסגנון חורש ים-תיכוני ובעלת אקלים ים תיכוני (חורף גשום מתון וקיץ חם ויבש) ומתרחשות בה שריפות מעטות בעוצמה גבוהה. בחורש ישנו מגוון צמחים עמידים לבצורת קיץ עם עלים ירוקי עד סקלרופיליים, זאת בניגוד לבתת השיחים הרכים, נשירי הבצורת, הסבך חופית, הנמצאת לעיתים קרובות על שיפולים דרומיים יבשים יותר הנמצאים בטווח החורש. בנוסף לתחום התפוצה העיקרי של החורשות במרכז החוף המערבי, ישנם שלושה אזורי חורש נוספים המחוברים אקולוגית במרכז אריזונה, מערב טקסס, ולאורך הצד המזרחי של שרשראות ההרים של מרכז מקסיקו. 

בניגוד לאקלים הים-תיכוני החם והיבש המאפיין את הבתה הזו, בשלושת אזורי החורש המחוברים יורדים גשמי קיץ. הבתה מהווה 9% מאזור הטבע הבראשיתי של קליפורניה ומכילה כ-20% ממיני הצמחים שלה.

## אטימולוגיה
השם בא מהמילה הספרדית **chaparro**, שמתורגמת ל"מקומו של אלון הסבך".

## קישורים חיצוניים

* מכון המחקר של קליפורניה לצ'פארל
* 

## הערות שוליים

קטגוריה:חורשות
קטגוריה:ארצות הברית: פלורה
Tears

"**Tears**" הוא סינגל של הלהקה האלקטרונית הבריטית, קלין בנדיט, בשיתוף הזמרת הבריטית, לואיזה ג'ונסון, שיצא, על ידי אטלנטיק רקורדס ווורנר מיוזיק גרופ, ב-27 במאי 2016. זהו הסינגל האחרון שמציג את ניל אמין-סמית' ככנר לאחר עזיבתו. הלהקה ולואיזה ביצעו את השיר, בשיתוף פעולה עם להקת הבנים   בגמר של העונה ה-13 של ה-*X Factor* הבריטי, ב-10 בדצמבר 2016. השיר נכלל במהדורת הדלוקס של אלבום האולפן השני של הלהקה, **.

נכון לדצמבר 2021, השיר הושמע למעלה מ-190 מיליון פעמים בספוטיפיי.

## וידאו קליפ
הווידאו קליפ יצא לראשונה בערוץ היוטיוב של הלהקה, ב-7 ביולי 2016. נכון לדצמבר 2021, הווידאו קליפ נצפה למעלה מ-184 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קלין בנדיט
קטגוריה:שירים באנגלית
קטגוריה:שירים שנכתבו על ידי ג'ק פטרסון
קטגוריה:שירים שהופקו על ידי מארק ראלף
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים שהגיעו למקום הראשון במצעד הבין-לאומי של מדיה פורסט
Somos Nada

"**Somos Nada**" (בעברית: "**אנחנו כלום**") הוא שיר שהוקלט על ידי הזמרת-יוצרת האמריקאית כריסטינה אגילרה. את השיר הוציאה לאור חברת התקליטים סוני מיוזיק לטין, ב-18 בנובמבר 2021. הוא עתיד להיכלל באלבום בספרדית השני של הזמרת לאחר *[[Mi Reflejo]]*, שיצא לאור בשנת 2000. השיר נכתב על ידי אגילרה עצמה לצד מריו דום, פרדריקו וונדיבר ושרלן טאולו. הוא אופיין בסגנון פופ לטיני המבוצע כבלדה. מילותיו עוסקות בחשיבות הביטחון העצמי של האדם ולקיחת סיכונים.

## רקע והוצאה לאור
בשנת 2000, אגילרה הוציאה את אלבום האולפן השני שלה *[[Mi Reflejo]]*, האלבום הראשון שלה בשפה הספרדית. האלבום דורג במקום העשירי במצעד 20 האלבומים הלטיניים המובילים בכל הזמנים של הבילבורד. אגילרה החלה לקדם את הוצאת האלבום הספרדי הראשון שלה כבר ב-19 באוקטובר 2021, כשהוציאה טיזירים לקליפ השיר הקודם, "Pa' Mis Muchachas".

## מיקומי שיא

## הערות שוליים

קטגוריה:שירי כריסטינה אגילרה
קטגוריה:שירים בספרדית
קטגוריה:שירים שנכתבו על ידי כריסטינה אגילרה
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת סוני מיוזיק לטין
מריו סילבה

**מריו פרננדו מגאלאש דה סילבה** (בפורטוגזית: **Mário Fernando Magalhães da Silva**; נולד ב-24 באפריל 1977 בפורטו שבפורטוגל) הוא כדורגלן עבר פורטוגזי ומאמן כדורגל.

## קריירה כשחקן
סילבה, שנולד בפורטו שבפורטוגל, גדל במחלקת הנוער של בואבישטה, וייצג את נאנט, את פורטו, את רקראטיבו ולבה ואת קדיס, עד שחזר לבואבישטה בחודש יולי 2006. הוא עזב את המועדון לאחר שתי עונות בשל משכורות שלא שולמו לו, עניין משפטי שנפתר רק בשנת 2010. את הקריירה שלו סיים בדוקסה קאטוקופיה.

ב-27 במרץ 2002 ערך סילבה את הופעתו היחידה בנבחרת פורטוגל, בהפסד 1–4 לנבחרת פינלנד במשחק ידידות.

## קריירה כמאמן
סילבה שימש כמאמן בקבוצות בואבישטה, אלמריה וריו אבה.

## תארים
### כשחקן
;בואבישטה
* הגביע הפורטוגלי (1): 1996/1997
* הסופר קאפ הפורטוגלי (1): 1997

;נאנט
* אליפות צרפת (1): 2000/2001

;פורטו
* אליפות פורטוגל (2): 2002/2003, 2003/2004
* הגביע הפורטוגלי (1): 2002/2003
* הסופר קאפ הפורטוגלי (1): 2001
* ליגת האלופות (1): 2003/2004
* גביע אופ"א (1): 2002/2003

;נבחרת פורטוגל עד גיל 18
* אליפות אירופה עד גיל 18 (1): 1994

### כמאמן
;פורטו עד גיל 19
* ליגת העל הפורטוגלית לנוער (1): 2018/2019
* ליגת האלופות לנוער (1): 2018/2019

## קישורים חיצוניים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:פורטו: כדורגלנים
קטגוריה:כדורגלני בואבישטה
קטגוריה:כדורגלני נאנט
קטגוריה:כדורגלני פורטו
קטגוריה:כדורגלני רקראטיבו ולבה
קטגוריה:כדורגלני קדיס
קטגוריה:מאמני כדורגל פורטוגזים
קטגוריה:מאמני אלמריה
קטגוריה:פורטוגזים שנולדו ב-1977
אוברסיז אליט

**אוברסיז אליט** (באנגלית: Overseas Elite) היא קבוצת כדורסל אמריקאית שהשתתפה בטורניר ה-TBT. הקבוצה זכתה בטורניר ארבע פעמים רצופות: 2015 (פרס של מיליון דולר), 2016 (2 מיליון דולר), 2017 (2 מיליון דולר), ו-2018 (2 מיליון דולר). סגל הקבוצה מורכב מכדורסלנים מקצועניים שמתחרים מחוץ ל-NBA.

## היסטוריה
שם הקבוצה הוא התייחסות לכך ששחקניה הם "אוסף של כוכבים שמשחקים כדורסל ברחבי העולם".

### 2015: אליפות ראשונה
[שמאל|ממוזער| [אריק מקולום שיחק בכל ארבע קבוצות האליפות.]]
המועדון התקבל המקום השלישי בטורניר ה-TBT של 2015 לאחר שצבר 139 מעריצים רשומים. הוא הוצב באזור הדרום. הקבוצה ניצחה את האנדרדוגס, 89–83, בבכורה של שתי הקבוצות. דאבל דאבל של אריק מקולום, 18 נקודות ו-11 ריבאונדים, עזר לקבוצה לעבור את קבוצת שארלוט אליט בסיבוב השני, 77–74. מקולום רשם 32 נקודות בהתמודדות הבאה של קבוצתו, נגד דמיאן וילקינס וטריינד טו גו, ודחף את אוברסיז אליט לסיבוב הסופר 17 של הטורניר. די. ג'יי. קנדי היה מכריע בניצחון הראשון של אוברסיז אליט בסופר 17, שהיה נגד שון בל אול סטארס. הקבוצה העפילה לחצי הגמר לאחר שניצחה את דירטי סאות'. היא שיתפה שישה שחקנים בלבד במהלך המשחק, וזה היה משחק הסופר 17 החמישי שהוכרע בפחות מ-10 נקודות. ב-1 באוגוסט, אוברסיז אליט ניצחה את טים סיטי אוף גודס כדי להגיע למשחק האליפות נגד טים 23. ב-2 באוגוסט הוכתרה אוברסיז אליט לאלופה לאחר שניצחה, 67–65, וקנדי נבחר ל-MVP.

#### המשחקים
אוברסיז אליט מוקמה שלישית באזור הדרום.

### 2016: אליפות שנייה
שמאל|ממוזער| מיק קאבונגו שיחק בקבוצות של 2015 ו-2016.
אוברסיז אליט הגנה על התואר שלה בטורניר של 2016, כשניצחה את טים קולורדו 77–72 בגמר, וקייל פוג נבחר ל-MVP.

#### המשחקים
אוברסיז אליט מוקמה שנייה באזור הדרום.

### 2017: אליפות שלישית
[שמאל|ממוזער| [אוליבר לאפייט שיחק בנבחרת 2017.]]
אוברסיז אליט זכו בתואר השלישי שלהם בטורניר של שנת 2017, כשהם ניצחו את טים צ'אלנג' ALS בתוצאה 86–83.  קייל פוג שוב נבחר ל-MVP.

#### המשחקים
אוברסיז אליט מוקמה ראשונה באזור הדרום.

### 2018: אליפות רביעית
[ממוזער| [ג'רמי פארגו שיחק בקבוצות של 2018 ו-2019.]]
ב-3 באוגוסט 2018, אוברסיז אליט זכתה בגמר של טורניר 2018, כשהיא ניצחה את אברלין דרייב 70–58, כאשר די. ג'יי. קנדי נבחר ל-MVP.

#### המשחקים
אוברסיז אליט מוקמה שלישית באזור הדרום.

### 2019: סוף השליטה
שמאל|ממוזער| בובי בראון היה חבר בקבוצת 2019.

#### המשחקים
אוברסיז אליט מוקמה ראשונה באזור ריצ'מונד.

### 2020: קולומבוס, אוהיו
[שמאל|ממוזער| [פו ג'טר היה רכז בקבוצת 2020]]

הקבוצה עלתה אוטומטית לסופר 16.

### 2021: לא השתתף
ב-15 ביוני 2021, הצוות הודיע כי לא ישתתף בטורניר של 2021.

## מאזן לפי שנים
שמאל|ממוזער| אוברסיז אליט (בלבן) במהלך משחק הגמר של 2017

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות כדורסל אמריקאיות
Cavia (חברה)

**Cavia** (קאוויה, **ב[[יפנית]]: **株式会社キャビア, **רומאג'י:** Kabushiki gaisha Kyabia) הייתה מפתחת משחקים יפנית. שם החברה הוא ככל הנראה ראשי תיבות של **C**omputer **A**musement **Vi**su**a**lizer, אך האתר הרשמי של החברה טוען גם שהשם מתייחס לקוויאר.

החברה נוסדה ב-1 במרץ 2000 והמשרדים הראשיים שלה היו בטוקיו, יפן. בעלי המניות שלה כללו את Amuse Capital, Tokuma Shoten, Tohokushinsha Film Corporation, Nippon Television Network Corporation, Tokyo FM Broadcasting, Mitsubishi Corporation ו-Hayao Nakayama .

Cavia נודעה בעיקר בזכות סדרת המשחקים Drakengard ושני משחקי יריות-על-גבי-מסילה בסדרת Resident Evil, הם The Umbrella Chronicles ו-The Darkside Chronicles.

באוקטובר 2005, שמה של החברה נמכר ל-AQ Interactive, שהפכה באותו זמן לחברת החזקות שאחראית על ניהולן של חברות בת בבעלותה וכן על קידום ומכירה של משחקי וידאו. עסקי פיתוח המשחקים ב-AQ עברו לחברה חדשה בשם Cavia בע"מ.

ביולי 2010, החברה פורקה באופן רשמי ומוזגה לתוך AQ Interactive. מנקודה זו, Cavia הפסיקה לפתח משחקים, והמשחק האחרון בפיתוחה היה Nier, שיצא במאי 2010. למרות סגירתה של החברה, חלק מצוות הפיתוח של Nier, וביניהם הבמאי יוקו טארו, החלו בפיתוח משחק המשך לסדרת Drakengard בשם Drakengard 3 תחת Access Games ובהפצת Square Enix.

חברים לשעבר מצוותי הפיתוח ב-Cavia הפכו לעצמאיים או הצטרפו לצוותי פיתוח אחרים בתוך Marvelous (כחלק מהמיזוג של החברה), Comcept, Tango Frameworks, From Software, או חזרו לצוותי הפיתוח ב-Namco שמהם אנשי החברה היו במקור.

## כותרים שפותחו על ידי החברה

## קישורים חיצוניים
* האתר הרשמי דרך ארכיון האינטרנט

## הערות שוליים

קטגוריה:חברות משחקי וידאו יפניות
קטגוריה:חברות תוכנה יפניות
Solo Dance

"**Solo Dance**" הוא סינגל של הדי ג'יי והמפיק המוזיקלי הדני, מרטין ינסן, שיצא, על ידי disco:wax, אולטרה מיוזיק ופולידור רקורדס, ב-4 בנובמבר 2016. השיר נכתב על ידי מרטין ינסן, לן דיסינג, מאדס דיהרברג ופיטר בירנסקוב, והופק על ידי מרטין ינסן ומאדס דיהרברג.

בתחילה, הזמרת בשיר נותרה אנונימית. בנובמבר 2017, היא נחשפה כזמרת הדנית תרזה רקס.

נכון לדצמבר 2021, השיר הושמע למעלה מ-650 מיליון פעמים בספוטיפיי.

## וידאו קליפ
הווידאו קליפ של השיר, שבוים על ידי ניקולס טוביאס, יצא לראשונה בערוץ היוטיוב של מרטין ינסן, ב-27 בינואר 2017. נכון לדצמבר 2021, הווידאו קליפ נצפה למעלה מ-64 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים על ריקודים
I Left My Heart in San Francisco

***I Left My Heart in San Francisco*** (בעברית: "**השארתי את לבי ב[[סן פרנסיסקו]]**") הוא האלבום ה-15 של הזמר האמריקאי טוני בנט את האלבום הוציאה חברת התקליטים קולומביה רקורדס לאור, בשנת 18 ביוני 1962, לאחר שהוקלט בשנים 1957–1961. הוא הגיע למקום החמישי בבילבורד 200, וקיבל תואר אלבום פלטינה על ידי איגוד תעשיית ההקלטות האמריקאי. *I Left My Heart in San Francisco* נחשב לאחד מהאלבומים המוכרים ביותר בקריירה של בנט.

לאחר הוצאת האלבום זכה בנט בשני פרסי גראמי בקטגוריית הקלטת השנה ובביצוע הווקאלי הטוב ביותר לגבר.

## רקע
בפברואר 1962 יצא השיר המוביל של האלבום, "I Left My Heart in San Francisco". הוא פורסם בפורמט בי-סייד של השיר "Once Upon a Time", אך הפך ללהיט בפני עצמו. חברת התקליטים ראתה את הפוטנציאל בשיר והרכיבה את האלבום על פיו.

שלוש הרצועות האחרונות נלקחו מהקלטות שלא יצאו לאור בשנים 1957–1960; "Taking a Chance on Love" שיצא לאור מתוך המחזמר "Cabin in the Sky", "Love for Sale" מהמחזמר "The New Yorkers" ו-"I'm Always Chasing Rainbows" מ-""

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
Tony Bennett at Carnegie Hall

***Tony Bennett at Carnegie Hall*** הוא אלבום ההופעה השני של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-23 ביולי 1962, לאחר שהוקלט בקונצרט בן יום אחד, ב-9 ביוני. בשנת 1997 הוציא בנט לאור גרסה חדשה לאלבום בשם *Tony Bennett at Carnegie Hall: Complete*.

## רשימת רצועות

## קישורים חיצוניים

## הערות שוליים

קטגוריה:אלבומי הופעה של טוני בנט
קטגוריה:אלבומי הופעה באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
ויל רופ

**ויל רופ** (באנגלית: **Will Ropp;** נולד ב-21 באפריל 1994) הוא שחקן קולנוע וטלוויזיה אמריקאי. הוא התפרסם בזכות תפקידו כקני דאוס בסרט "הדרך חזרה", כמו גם בזכות תפקידים בסרטים "דרך המשי" ו"החיים שאחרי".

## ביוגרפיה
ויל נולד בדריאן , קונטיקט. לאחר שסיים את לימודיו בבית הספר בולס בג'קסונוויל, פלורידה, הוא למד לתואר ראשון באמנויות יפות באוניברסיטת מישיגן. כיום מתגורר באן ארבור, מישיגן.

## קריירה
בשנת 2017 קיבל רופ את תפקידו הראשון בקולנוע, בסרט "The 'Claw".

בשנת 2019 שיחק בסרט הקולנוע "Dauntless: The Battle of Midway" ובסרט "*Drama Drama*".

בשנת 2020, הוא קיבל את תפקיד פריצת הדרך שלו כקני דאוס בסרט הדרמה "הדרך חזרה" לצד בן אפלק. באותה שנה שיחק בסרט הקולנוע "The Unhealer", ובהמשך השנה הוא התארח בדמותו של וויאט בסדרת הטלוויזיה "באהבה, ויקטור" של רשת הולו; המבוססת על הסרט "באהבה, סיימון" משנת 2018.

בשנת 2021 שיחק בסרט הקולנוע "דרך המשי" לצד ניק רובינסון. בשנת 2021 שיחק גם בסרטה של מייגן פארק "The Fallout (סרט)" לצד מאדי זיגלר.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מישיגן
קטגוריה:אמריקאים שנולדו ב-1994
Strangers by Nature

"**Strangers by Nature**" (בעברית: "**זרים מטבעם**") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, *[[30 (אלבום)|30]]* (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.

השיר הגיע למקום התשיעי במצעד שירי הסטרימינג.

## רקע וכתיבה
השיר נכתב על ידי אדל ולודוויג גורנסון והופק על ידי גורנסון גם כן. "Strangers By Nature" הוא הומאז' לג'ודי גרלנד ונפתח בכך שאדל לוקחת פרחים לבית הקברות של ליבה. היא כתבה את השיר יחד עם לודוויג גורנסון, מלחין שוודי זוכה אוסקר שעבד על פסקול "הפנתר השחור" ועם צ'יילדיש גמבינו. הם עבדו על השיר אחרי שהיא צפתה בסרט הביוגרפי של גרלנד, "ג'ודי - מעבר לקשת", בכיכובה של רנה זלווגר; הם תהו למה אף אחד כבר לא כותב שירים כאלה. בריאיון שקיימה אדל עם בריטני ספנוס למגזין רולינג סטון בנובמבר 2021, חשפה שרשימת הרצועות של האלבום היא כמו שרשרת כרונולוגית של אירועים. השיר תואר כ"קצר" ו"גחמני".

## הצלחה מסחרית
"Strangers By Nature" זכה להצלחה מסחרית ברחבי העולם ובעיקר בממלכה המאוחדת. הוא דורג במקום התשיעי במצעד שירי הסטרימינג של חברת המצעדים הרשמית, והפך לשיר השישי מ-*30* שהצליח להיכנס לעשירייה הפותחת במצעד (כשבמקום העשירי מתחתיו, דורג השיר "Cry Your Heart Out" שהיה לשביעי מ-*30* שהצליח לעשות זאת).

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
My Little Love

"**My Little Love**" (בעברית: "**האהבה הקטנה שלי**") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, *[[30 (אלבום)|30]]* (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.

השיר הגיע למקום החמישי במצעד שירי הסטרימינג.

## רקע וכתיבה
השיר נכתב על ידי אדל וגרג קורסטין והופק על ידי קורסטין גם כן. בריאיון לווג ארצות הברית בו הופיע אדל על השער של המגזין, המראיינת אבי אגייר הציגה את "My Little Love" ותיארה אותו כבעל "גרוב סקסי של שנות ה-70" ובעל "שימוש בכלי מיתר כבדים". בשיר מושמעות שיחות מוקלטות עם בנה של אדל, אנג'לו, בין הבתים, והודעה קולית שהושארה לה בתור האאוטרו. אדל קיבלה השראה לשלב קטעים קוליים בשיר על ידי הראפר טיילר, דה קריאייטור והראפר הבריטי סקפטה. היא דיברה על כך בריאיון. "My Little Love" עוסק באנג'לו, תוך שהוא מציג בפניו את השאלה של "מי היא באמת אמו".

## הצלחה מסחרית
"My Little Love" זכה להצלחה מסחרית ברחבי העולם ובעיקר בממלכה המאוחדת. הוא דורג במקום החמישי במצעד שירי הסטרימינג של חברת המצעדים הרשמית, והפך לשיר הרביעי מ-*30* שהצליח להיכנס לעשירייה הפותחת במצעד (כשבמקום השביעי, התשיעי והעשירי מתחתיו, דורגו השירים "Can I Get It", "Strangers by Nature" ו-"Cry Your Heart Out"; סך של שבעה שירים בעשירייה הפותחת בו-זמנית).

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שנכתבו על ידי גרג קורסטין
קטגוריה:שירים שהופקו על ידי גרג קורסטין
קטגוריה:שירים על בכי
קטגוריה:שירים על כאב לב
הצעירים

**הצעירים** הייתה מפלגה קטנה בישראל בסוף שנות ה-90. 

## רקע
המפלגה הוקמה ב-23 במרץ 1999, במהלך הבחירות לכנסת החמש עשרה ולראשות הממשלה, כאשר חבר הכנסת ממפלגת מרכז, אליעזר זנדברג, התנתק והקים את המפלגה שלו בעלת מנדט בודד.

אולם המפלגה הייתה קיימת לזמן קצר מאוד, שכן שבוע לאחר הקמתה הצטרף זנדברג למפלגת שינוי. מאוחר יותר הוא היה חלק מקבוצה שנפרדה ממפלגת שינוי שהקימה את הפלג החילוני, ולאחר מכן נכנס לבית הלאומי, שהתמזגה לליכוד.

## קישורים חיצוניים

* הצעירים באתר הכנסת
קטגוריה:ישראל: מפלגות היסטוריות
קטגוריה:מפלגות שהוקמו ב-1999
I Drink Wine

"**I Drink Wine**" (בעברית: "**אני שותה יין**") הוא סינגל שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, *[[30 (אלבום)|30]]* (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.

ב-26 באוקטובר 2022 יצא וידאו קליפ נלווה לשיר בערוץ היוטיוב הרשמי של אדל. תוך יומיים הוא צבר קרוב ל-5 מיליון צפיות.

השיר הגיע למקום הרביעי במצעד שירי הסטרימינג.

## רקע וכתיבה
השיר נכתב על ידי אדל וגרג קורסטין והופק על ידי קורסטין גם כן. בריאיון של אדל למגזין רולינג סטון, היא טענה ש-"I Drink Wine" נכתב על הורדת האגו, תוך שהוא נכתב בהשראת הסגנון המוזיקלי של אלטון ג'ון וברני טופין משנות השבעים. בהמשך לכך, הצהירה כי:

אדל פעלה בצורה בה טופין פעל; היא מבצעת כל פזמון ב-"I Drink Wine" בצורה שונה מהקודמת לה. היא רצתה להעניק לשיר "אווירה סרקסטית של שנות השישים.

## וידאו קליפ
ב-26 באוקטובר 2022 הועלה לערוץ היוטיוב של אדל וידאו קליפ רשמי לשיר. הקליפ אורך כ-7 דקות, ובו אדל נראית שטה על גלגל ים בנהר כשהיא שותה כוס יין. את הקליפ ביים ג'ו טלבוט.

## הצלחה מסחרית
"I Drink Wine" זכה להצלחה מסחרית ברחבי העולם ובעיקר בממלכה המאוחדת. הוא דורג במקום הרביעי במצעד שירי הסטרימינג של חברת המצעדים הרשמית, והפך לשיר השלישי מ-*30* שהצליח להיכנס לעשירייה הפותחת במצעד (כשבמקום החמישי, השביעי, התשיעי והעשירי מתחתיו, דורגו השירים "My Little Love", "Can I Get It", "Strangers by Nature" ו-"Cry Your Heart Out"; סך של שבעה שירים בעשירייה הפותחת בו-זמנית).

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2021
קטגוריה:סינגלים מ-2022
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שנכתבו על ידי גרג קורסטין
קטגוריה:שירים שהופקו על ידי גרג קורסטין
קטגוריה:שירים על אלכוהול
קטגוריה:בלדות משנות ה-2020
קטגוריה:שירי זהב באוסטרליה
קטגוריה:שירי פלטינה בברזיל
קטגוריה:שירי פלטינה בממלכה המאוחדת
קטגוריה:סינגלים בהוצאת קולומביה רקורדס
Mother (שיר של צ'ארלי פות')

"**Mother**" (בעברית: "**אמא**") הוא סינגל של הזמר האמריקאי, צ'ארלי פות', שיצא על ידי ארטיסט פרטנר גרופ ואטלנטיק רקורדס, ב-12 בספטמבר 2019.

נכון לדצמבר 2021, השיר הושמע למעלה מ-41 מיליון פעמים בספוטיפיי.

## וידאו קליפ
הווידאו קליפ של השיר הועלה לראשונה בערוץ היוטיוב של צ'ארלי פות', ב-12 בספטמבר 2019. נכון לדצמבר 2021, הווידאו קליפ נצפה למעלה מ-22 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי לואי בל
קטגוריה:שירים שנכתבו על ידי צ'ארלי פות'
קטגוריה:שירים שנכתבו על ידי ראיין טדר
קטגוריה:שירים שהופקו על ידי לואי בל
קטגוריה:שירים על אמהות
קטגוריה:בלדות פופ
קטגוריה:סינגלים בהוצאת אטלנטיק רקורדס
מכורה (מפלגה)

**מכורה** הייתה מפלגה קטנה בישראל בסוף שנות ה-90 שהייתה מורכבת ממנדט אחד.

## רקע
המפלגה הוקמה ב-4 במרץ 1999, במהלך הכנסת הארבע עשרה, כאשר חבר הכנסת משה פלד, סגן יו"ר הכנסת וסגן שר החינוך, התרבות והספורט, עזב את צומת. הסיעה התמזגה מיד לתוך מולדת.

פלד איבד את כסאו בבחירות 1999, בהן מולדת התמודדה במסגרת האיחוד הלאומי.

## קישורים חיצוניים
* 

* מכורה באתר הכנסת

קטגוריה:ישראל: מפלגות היסטוריות
קטגוריה:מפלגות שהוקמו ב-1999
I Warned Myself

"**I Warned Myself**" (בעברית: "**הזהרתי את עצמי**") הוא סינגל של הזמר האמריקאי, צ'ארלי פות', שיצא, על ידי ארטיסט פרטנר גרופ ואטלנטיק רקורדס, ב-21 באוגוסט 2019. השיר נכתב והופק על ידי צ'ארלי פות' ובני בלנקו.

נכון לאפריל 2024, השיר הושמע למעלה מ-97 מיליון פעמים בספוטיפיי.

## ביקורת
סלבטור מאיקי, מ-*The Fader*, אמר שלשיר יש "הוק דביק ללא ספק" וציין את "ההפקה הדלילה והמרעישה". האנטר האריס, מהמגזין *Vulture*, הצביע על התוכן הלירי כ-"על אהבה ואובדן, סודות ושקרים - בעצם פרידה", ושאל על מי השיר יכול להיות להיכתב. הוא הציע שזה או על מעריצה של פות' או על הזמרת סלינה גומז. דריק רוסינגול, מ-*Uproxx*, שיבח את השיר על היותו "תוספת אפלה ומבורכת לנוף הפופ בהנהגתה של בילי אייליש".

## וידאו קליפ
הווידאו קליפ של השיר שבוים על ידי ברנדן ווהן, יצא לראשונה בערוץ היוטיוב של צ'ארלי פות', ב-21 באוגוסט 2019. נכון לדצמבר 2021, הווידאו קליפ נצפה למעלה מ-30 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי צ'ארלי פות'
קטגוריה:שירים שהופקו על ידי בני בלנקו
קטגוריה:בלדות פופ
קטגוריה:סינגלים בהוצאת אטלנטיק רקורדס
דנקאמף

**דנקאמף** (בהולנדית: **Denekamp**) היא עיר במחוז אוברייסל בהולנד.

בשנת 2008 התגוררו בדנקאמף כ-10,200 נפש. שטחו הבנוי של היישוב הוא 2.2 קמ"ר.
## היסטוריה
העיר מוזכרת לראשונה במסמכים מהמאה ה-10. בסביבות המאה ה-15, דנקמפ היה כפר קטן יחסית עם בקושי 100 בתים, הפזורים לאורך רחוב בסביבת כנסייה. כנסייה זו נבנתה במאה ה-13 מאבן חול. הכנסייה מוקדשת לסנט ניקולס, ועדיין מהווה את מרכז הכפר. בשנת 1677 היישוב לראשונה הוזכר בשם הנוכחי. בשנת 1818 היא הפכה למרכז של רשות אזורית. בשנת 2001 לרשות זו התווספו מספר ערים נוספים לרבות אוטמרסום.

אוכלוסיית העיר היא בעיקר קתולים וסביב העיר פועלים מספר מנזרים.

קיימות עדויות על נוכחות יהודים בעיר כבר בשנת 1720. בשנת 1930 התגוררו בעיר 54 יהודים והם אורגנו בקהילה משותפת עם אוטמרסום הסמוכה.

## קישורים חיצוניים

* נתונים על הקהילה היהודית

## הערות שוליים

קטגוריה:הולנד: ערים
קטגוריה:אוברייסל
Promise This

"**Promise This**" (בעברית: "**תבטיח את זה**") הוא שיר שהוקלט על ידי הזמרת האנגלייה שריל קול, מתוך אלבום האולפן השני שלה, *[[Messy Little Raindrops]]*. השיר יצא לאור ב-24 באוקטובר 2010, על ידי חברות התקליטים פולידור רקורדס ופסיניישן רקורדס, כסינגל המוביל מתוכו.

השיר הגיע למקום הראשון במצעד הסינגלים הבריטי. הזמרת-יוצרת אדל הקליטה אותו במסגרת לייב לאונג'.

## רקע וכתיבה
"Promise This" הוא שיר דאנס-פופ קצבי שנכתב על ידי הפזמונאית האמריקאית פריסילה המילטון, המפיק המוזיקלי הבריטי ויין וילקינס, שהיה אחראי לסינגל הבכורה של קול "Fight for This Love" וכריסטופר ג'קסון. הוא כתוב בסולם של סי מינור, עם בקצב של 151 פעימות בדקה. טווח קולה של קול נע בין G3 ל-E♭5.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.7 מיליון השמעות.

## וידאו קליפ
הווידאו קליפ של השיר בוים על ידי סופי מולר עם כוראוגרפיה של פאטימה רובינסון. הוא שודר לראשונה ב-21 בספטמבר 2010 בערוץ הטלוויזיה הבריטי ITV2. ראיין לאב מ-*Digital Spy* תיאר את נושא הקליפ כ"אפל" ו"מבריק". הוא הועלה לערוץ היוטיוב הרשמי של קול ב-17 בספטמבר 2010.

נכון לדצמבר 2021, מונה הצפיות של הקליפ עומד על למעלה מ-20 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי שריל
קטגוריה:שירים באנגלית
קטגוריה:וידאו קליפים שבוימו על ידי סופי מולר
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת פולידור רקורדס
מוריה (מפלגה)

**מוריה** הייתה מפלגה שכהנה במהלך הכנסת השתים עשרה. 

## רקע
המפלגה הוקמה ב-25 בדצמבר 1990 במהלך הכנסת השתים עשרה, כאשר השר לעלייה וקליטה וראש מפלגת ש"ס לשעבר יצחק פרץ, נפרד מש"ס והקים מפלגה משלו בכנסת. המפלגה נותרה חלק מממשלתו של יצחק שמיר, ופרץ שמר על תיק השרים שלו.

המפלגה הפסיקה להתקיים בעת פיזור הכנסת ה-12 ב-1992. פרץ התמודד ברשימת יהדות התורה לבחירות 1992 ושמר על כסאו. עם זאת, הוא התפטר מהכנסת שלושה ימים לאחר שנבחר מחדש.

## קישורים חיצוניים
* 

* מוריה באתר הכנסת
קטגוריה:סיעות בכנסת
קטגוריה:מפלגות חרדיות בישראל
קטגוריה:ישראל: מפלגות היסטוריות
קטגוריה:מפלגות שהוקמו ב-1990
נוי (מפלגה)

**נוי** הייתה מפלגה קטנה בישראל שפעלה כסיעת פורשים במהלך כהונתה של הכנסת השש עשרה.

## רקע
נוי הוקמה על ידי חבר הכנסת דוד טל ב-23 במאי 2005. בעבר היה טל חבר בעם אחד, שעמדה להתמזג למפלגת העבודה, מהלך שטל התנגד לו. הסיעה נקראה על שם נכדתו של טל.

ב-23 בנובמבר 2005 פורקה המפלגה כאשר טל מיזג אותה למפלגת קדימה החדשה של אריאל שרון.

## קישורים חיצוניים
* נוי באתר הכנסת
## הערות שוליים

קטגוריה:מפלגות חרדיות בישראל
קטגוריה:ישראל: מפלגות היסטוריות
קטגוריה:מפלגות שהוקמו ב-2005
קטגוריה:סיעות בכנסת
יאנוש גראי

**יאנוש גראי** (בהונגרית: **Garai János**; ג'נג'ש, 29 במאי 1913 – קומארום, 1945) היה משורר, סופר, עיתונאי יהודי-הונגרי שניספה בשואה. בנו לאסלו גראי הוא פסיכולוג.

## קורות חיים
יאנוש גראי נולד במשפחה יהודית כבנם של אלדאר גראי (1881–1936) בנקאי, עורך דין לנושאי שטרי חליפין ושל מרגיט שוורץ (1886–1970). אביו היה עורך דין עשיר וליברלי. הוא התגייס במלחמת העולם הראשונה, וויתר על דרגת הקצונה שהייתה מגיעה לו. קרא את היומון נפסבה שופר המפלגה הסוציאל-דמוקרטית ההונגרית ושיחק בבורסה; הוא היה מעריץ מתון של מיקלוש הורטי, ולעיתים מתח ביקורת מתונה על הממשלה, הוא נהנה מכך שלעיתים קרובות חשבו אותו לגיולה גמבש (Gyula Gömbös), לו דמה, אף על פי שהמאפיינים האלימים בפוליטיקה של גמבש לא היו לרוחו. המשפחה ברחה לבודפשט בתקופת הרפובליקה הסובייטית ההונגרית ולאחר מכן התיישבה בבודקאלאס (Budakalász).

יאנוש גראי התפרנס מעבודה מזדמנת בתקופת לימודיו באקדמיה למסחר. גראי הצעיר היה מעורב בתנועה הקומוניסטית הבלתי חוקית. שיריו הוקראו בהצגות פועלים, דיקלמו אותם שם וגם שרו (אלה שהולחנו). הוא היה בן דורו של המשורר אטילה יוז'ף וכתב שיר לעג נגד המשורר מטעם המפלגה (1933).

במשך תקופה קצרה עבד ככתב בנפסבה. בין 1937 לבין 1942 ניתק את יחסיו עם המפלגה הקומוניסטית וב-1942, לאחר מעצרו וכליאתו, חזר למפלגה. במחנה ביישוב גראן כתב את ספרו "הטנגו האדום", שקיבל פרסום רק אחרי מותו בתום מלחמת העולם השנייה והוסרט בשנות ה-90 של המאה ה-20. בסוף אפריל 1942 הוא גורש לשארושפטק במסגרת פלוגת עונשין (מחנה עבודה) ולאחר מכן לאוקראינה. בתחילת 1945 ניסה להימלט בסביבות העיר קומארום מפלוגת העונשין שנסוגה מערבה, אך נתפס והוצא להורג (לא ידועים החודש, התאריך והמיקום המדויקים של מותו). אשתו הייתה שרולטה אונגר, בתם של אברהם אונגר ושל הרמין קראוט. הם נישאו בבודפשט ב-19 ביוני 1934.

## כתביו
### כרכי שירה
* פרספקטיבה (בודפשט, 1930)
* הברזל חם (בודפשט, 1931)
* מזרעה עם מגל (בודפשט, 1933)
* חופשת קיץ (בודפשט, 1934)
* רוחות הסמטאות (בודפשט, 1937)

### רומנים
* כך חיים האדונים (בודפשט, 1933)
* בנות המוניות (בודפשט, 1938)

### כתבות
* אזורים כפריים הונגרים נאבקים (טטה, 1936)

## עבודותיו בכלכלה
* המצב הכלכלי של הונגריה (עם אימרה פינטר, בודפשט, 1934)
* המצב הנוכחי של הכלכלה העולמית (תרגם להונגרית את הגרסה הגרמנית של ינה ורגה להונגרית בשם אישטוואן באלוג Balog, בודפשט, 1934)

## לקריאה נוספת
* Új magyar irodalmi lexikon I. (A–Gy). Főszerk. Péter László. Budapest: Akadémiai. 1994. 634. ISBN 963-05-6805-5 (לקסיקון ספרותי הונגרי חדש)

## קישורים חיצוניים
* Magyar életrajzi lexikon (לקסיקון ביוגרפי הונגרי. עורכת ראשית אגנש קניירש 1967)
* לאסלו גראי: "אבי האמין..." נזכר ביאנוש גראי. סוף האלף. 1996
* העטיפה של אחד מקובץ שיריו "חופשת קיץ"

## הערות שוליים

קטגוריה:משוררים יהודים הונגרים
קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:ג'נג'ש: אישים
קטגוריה:סופרים ומשוררים שנספו בשואה
קטגוריה:עיתונאים שנספו בשואה
קטגוריה:הונגרים שנולדו ב-1913
קטגוריה:הונגרים שנפטרו ב-1945
בלומפילד (סרט)

**בלומפילד** (בבריטניה ** Bloomfield**, בארצות הברית **The Hero**) הוא סרט קולנוע ישראלי - בריטי משנת 1971 בבימויו של ריצ'רד האריס המשחק גם בתפקיד הראשי לצידם של רומי שניידר והנער הבריטי קים ברפילד .

אורי זוהר התחיל לביים את הסרט אבל התגלעו חילוקי דעות בינו לבין האריס והמפיקים והוא עזב את ההפקה כעבור שבוע.

הסרט צולם בתל אביב (חוף תל אביב, נמל תל אביב, יפו העתיקה, אצטדיון בלומפילד, מועדון אריאנה) ובערד, צילומי הפנים נעשו בלונדון.

ריצ'רד האריס היה מועמד לפרס דב הזהב בפסטיבל הקולנוע בברלין.

הסרט היה מועמד לפרס גלובוס הזהב לסרט הזר הטוב ביותר.

העלילה היא על שחקן כדורגל בסוף הקריירה שלו ועל ילד שמעריץ אותו כגיבור.

## תקציר עלילה
נמרוד (קים ברפילד) הוא ילד בן 10 שגר בערד. למגינת לבו של אביו (צבי ירון) הוא משתמט מהלימודים ומבלה זמן רב במגרש הכדורגל השכונתי. נמרוד מעריץ את שחקן הכדורגל איתן ומחליט להגיע אליו לאצטדיון בלומפילד בתל אביב. הוא מוכר לחבריו חפצים שלו ובעזרת טרמפים הוא מגיע לתל אביב.

איתן (ריצ'רד האריס) הוא שחקן כדורגל נערץ בן 38 ונמצא בסוף דרכו המקצועית. נשאר לו עוד משחק אחד לשחק. בעל המועדון (שרגא פרידמן) וחברי ההנהלה (מוסקו אלקלעי ונתן כוגן) יודעים שהוא בסוף דרכו וגם אינו כשיר לאמן ומציעים לפנים משורת הדין להאריך את החוזה שלו בתנאי שלא יעשה דבר. הוא מסרב ואז פונה אליו יאשה (מוריס קאופמן) ומציע לו מכונית פאר, ג'וב חדש וסכום כסף גדול כדי שיפסיד במשחק עליו הימר בגדול שיפסיד.

נירה (רומי שניידר) היא חברתו של איתן. היא פסלת מתכת ויש לה סטודיו ביפו העתיקה שם היא מעסיקה את מנחם (ראובן בר יותם). הסוכנת שלה תדי (אביבה מרקס) מארגנת לה תערוכה מצליחה ורבים מתעניינים בפסליה. היחסים שלה עם איתן מלווים במשבר. היא יודעת שהקריירה שלו בכדורגל הגיעה לסיומה ועליו למצוא עיסוק אחר והוא מסרב להכיר במציאות.

איתן מבקש עבודה כמפעיל ציוד כבד אבל הבעלים (אמנון ברנזון) מודיע לו שאין לו צורך בעובדים נוספים. הבנקאי שלו (יוסי גרבר) מסרב לתת לו הלוואה ללא ערבות מתאימה.

נמרוד מוצא את גיבורו איתן באצטדיון בלומפילד ומתחילה ביניהם ידידות מוזרה בין מבוגר בן 38 וילד בן 10 שמצפה שאיתן ינצח במשחק האחרון. איתן מתייעץ עם חברו ויינר (יוסי ידין) כדורגלן לשעבר שמייעץ לו לקבל את ההצעה של יאשה שבינתיים קנה לו מכונית מהודרת. גם ידידו אברהם (גדעון שמר) מציע לו כך.

איתן מתחיל לשתות ולהשתכר הולך למועדון אריאנה שם הוא גורם מהומה. נמרוד מוזעק על ידי מנהל אריאנה (ז'ק כהן) מוצא אותו שם שתוי ורוקד עם רקדנית בטן. הוא מכריח אותו להגיע למשחק שם מחכים לו אלפי אוהדים ששואגים בשמחה כשהוא מגיע.

איתן מחליט לנצח את המשחק אבל הוא מבוגר, עייף ושתוי ונכשל בכך לאכזבתם של נמרוד ונירה.

## צוות השחקנים

## קישורים חיצוניים

*התחלת וסוף הסרט בלומפילד, באתר יוטיוב
*בלומפילד (1971), באתר יוטיוב
קטגוריה:סרטי 1971
קטגוריה:סרטים בריטיים
קטגוריה:סרטים באנגלית
קטגוריה:סרטי ספורט
קטגוריה:תל אביב-יפו בקולנוע
קטגוריה:סרטים בין-לאומיים שעלילתם מתרחשת בישראל
קטגוריה:סרטי ספורט ישראליים
קטגוריה:סרטי כדורגל
קטגוריה:סרטים ישראליים משנת 1971
Seaside

"**Seaside**" (בעברית: "**שְׂפַת הַיָּם**") הוא שיר של הפזמונאית האמריקאית דיאן וורן, שהוקלט על ידי הזמרת-יוצרת הבריטית ריטה אורה, הזמרת הספרדייה סופיה רייס ולהקת הפופ רוק המקסיקנית רייק. השיר יצא לאור ב-27 באוגוסט 2021, על ידי חברת התקליטים דינמיק רקורדס, כסינגל השני מתוך, *[[Diane Warren: The Cave Sessions, Vol. 1]]*.

את השיר הוציאה וורן לאחר שהוציאה את הסינגל המוביל מאלבום הבכורה שלה, "She’s Fire".

## רקע וכתיבה
השיר נכתב על דיאן וורן ידי והופק על ידי תום ברידג'ס, רומן בלזה, האיש הנעלם וצ'ארלי גררו. הבית הראשון ב-"Seaside" כמו גם פרה-הפזמון, הפזמון עצמו ופוסט-הפזמון מבוצעים על ידי ריטה אורה לבד. בהמשך, מצטרפת לשירה רייס שמבצעת את הבית השני. לבסוף, מבצעת להקת רייק את הבית השלישי בשיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.

## ביקורת
מבקרי המוזיקה הפנו ביקורות חיוביות כלפי "Seaside", כאשר יצא. ב-*[[American Songwriter]]* פרסמו עליו ביקורת מורחבת וכתבו: "שיתוף הפעולה עם וורן הוא עוד חלק מהמסע של סופיה רייס מאז **, ושינויים אחרים בחייה, שיובילו לצאת אלבומה החדש בסוף 2021". מעבר לכך, נערך ריאיון עם המשתתפים בשיר.

ברולינג סטון התייחסו לשיר גם כן. באתרים כדוגמת טיימס אוף אינדיה, בילבורד, ו-*PageSix* סקרו את השיר גם כן.

## וידאו קליפ
הווידאו קליפ הרשמי של השיר פורסם ב-27 באוגוסט 2021, ביום יציאתו של "Seaside" כסינגל. הוא מתחיל כאשר ניתן לראות תמונה לא ברורה ולאחר מכן, את אורה עם משקפי שמש. בהמשך לכך, ניתן לראותה על שפת הים, תוך שרייס מצטרפת אליה והשתיים פוצחות בריקוד משותף. בסוף הקליפ, כולם (כולל וורן) עורכים מסיבה.

נכון לדצמבר 2021, מונה הצפיות של הקליפ עומד על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ריטה אורה
קטגוריה:שירי סופיה רייס
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי דיאן וורן
קטגוריה:שירים על חופים
ויל בריטן

**ויל בריטן** (באנגלית: **Will Brittain** נולד ב-10 באוגוסט 1990) הוא שחקן אמריקאי.

## ביוגרפיה
בריטן נולד בשריבפורט, לואיזיאנה. הוא למד באוניברסיטת טקסס באוסטין, שם למד תיאטרון וריקוד, וסיים תואר ראשון באמנויות.

## קריירה
בשנת 2011 שיחק בסרטו הראשון "Big Boy". שנתיים לאחר מכן שיחק בתפקיד ראשי בסרט המתח "המורה".

בשנת 2015 שיחק בסרט הפשע "ליילה ואיב" לצד ג'ניפר לופז, אשר יצא לאקרנים ב-30 בינואר 2015, בפסטיבל הסרטים סאנדנס.

בשנת 2016 הופיע בסרט "כולם רוצים את זה". באותה שנה הופיע בסרט "Transpecos".

בשנת 2017 שיחק בסרט המפלצות "קונג: אי הגולגולת" בתפקיד מרלו הצעיר ובדרמת המתח "The Honor Farm". בשנת 2018 שיחק בארבעה סרטים "Savage Youth", The Long Dumb Road", "Desolate", ובסרט הקצר "Killer Black".

בשנת 2019 שיחק בסרט "*Blow the Man Down*". שנה לאחר מכן שיחק גם בסרט "תנו לו ללכת". 

בשנת 2021 שיחק בתור קירק בסרט האימה "הטיהור לנצח";  הסרט החמישי והאחרון של זיכיון "הטיהור".

## חיים אישיים
בריטן נשוי לאישה ושמה ביאנקה. בסוף שנת 2021 פורסם כי השניים מצפים לילדם הראשון.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1990
Can I Get It

"**Can I Get It**" (בעברית: "**אני יכול/ה לקבל את זה[?]**") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, *[[30 (אלבום)|30]]* (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום.

השיר הגיע למקום השביעי במצעד שירי הסטרימינג.

## רקע וכתיבה
השיר נכתב על ידי אדל, מקס מרטין ושלבאק והופק על ידי מרטין ושלבאק גם כן. "Can I Get It" נכתב על הרצון להיות במערכת יחסים אמיתית במקום כזו שתתגלגל למין מזדמן. "Can I Get It" הוא שיר פופ עם הפקה קצבית העוסקת בנושאים כמו אהבה וכמיהה לקבל משהו. בריאיון של אדל למגזין רולינג סטון, היא שיתפה שמין מזדמן הוא דבר שמאפיין בצורה דומיננטית את לוס אנג'לס ואת עולם הדייטינג בעיר הזו. היא שיתפה בצחוק שהיא "החזיקה מעמד חמש שניות [בדייטים כאן]". "Can I Get It" הוא השיר היחיד באלבום עליו עבדה אדל עם מרטין ושלבאק. כמו כן, הצהירה אדל כי:

## הצלחה מסחרית
"Can I Get It" זכה להצלחה מסחרית ברחבי העולם ובעיקר בממלכה המאוחדת. הוא דורג במקום השביעי במצעד שירי הסטרימינג של חברת המצעדים הרשמית, והפך לשיר החמישי מ-*30* שהצליח להיכנס לעשירייה הפותחת במצעד (כשבמקום התשיעי והעשירי מתחתיו, דורגו השירים "Strangers by Nature" ו-"Cry Your Heart Out"; סך של שבעה שירים בעשירייה הפותחת בו-זמנית).

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## מיקומי שיא ותארים

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירים על מין מזדמן
קטגוריה:שירי זהב באוסטרליה
קטגוריה:שירי פלטינה בברזיל
אחווה יהודית-ערבית

**אחווה יהודית-ערבית** (בערבית: **الأخوة اليهودية العربية**) הייתה סיעה ב שהוקמה כפיצול ממפלגת קידמה ופיתוח.

## רקע
ב־27 בספטמבר 1968 הודיע חבר הכנסת אליאס נח'לה במכתב ליושב ראש הכנסת השישית קדיש לוז על פרישתו מסיעת קידמה ופיתוח והקמת סיעה נפרדת בשם רשימת הגליל בראשותו.

ב-22 באוקטובר 1968 אישרה ועדת הכנסת את הפיצול, והעניקה למפלגה את השם סיעת האחווה הערבית יהודית.

לקראת הבחירות לכנסת השביעית, התמזגה הסיעה עם מפלגת שיתוף ואחווה, שבמסגרתה התמודד נח'לה.

## קישורים חיצוניים
* 

## הערות שוליים

קטגוריה:ישראל: מפלגות היסטוריות
קטגוריה:מפלגות ערביות בישראל
קטגוריה:מפלגות שהוקמו ב-1968
שחר סוויסה (אלבום)

**שחר סוויסה** הוא אלבום הבכורה של המוזיקאי והראפר הישראלי שחר סוויסה, שיצא בשנת 2006 דרך NMC ושבק מיוזיק.

כל מילות השירים נכתבו על ידי שחר בעצמו, וההפקה כולה נוהלה על ידי בנו הנדלר.
האלבום כולל את הלהיטים "מסיבה" ו "טוקמן" להם גם נילוו קליפים והושמעו רבות בתחנות הרדיו השונות.
האלבום כולל גם את השיר של שחר ולהקת טיפקס "האהבה הראשונה" שמופיע גם באלבומם רדיו/מוסיקה/עברית.

## רשימת רצועות

## קישורים חיצוניים

*שחר סוויסה האלבום לשמיעה ב-Spotify.

קטגוריה:אלבומי בכורה מ-2006
קטגוריה:אלבומים בעברית
Summer of Love (שיר של שון מנדס וטייני)

"**Summer of Love**" (בעברית: "**קיץ של אהבה**") הוא שיר שהוקלט על ידי הזמר-יוצר הקנדי שון מנדס, ביחד עם המפיק המוזיקלי טייני. השיר יצא לאור ב-20 באוגוסט 2021, על ידי חברת התקליטים איילנד רקורדס, כסינגל שלא מתוך אלבום. הוא הופץ לאחר שמנדס הוציא את הרמיקס לשיר "Kesi" של קמילו.

השיר הגיע למקום ה-48 במצעד הבילבורד הוט 100.

## רקע וכתיבה
השיר נכתב על ידי שון מנדס, טייני, אלחנדרו בוררו, איוואני רודריגז, עידו זמישלני, סקוט האריס, שרה סולובי, גרגורי היין, רנדי קלאס ואנדרו ג'קסון והופק על ידי טייני, ניאון16 וזמישלני. ב-6 באוגוסט 2021, מנדס השמיע קטע מהשיר בזמן שנסע במכונית. יומיים לאחר מכן, בעת שחגג את יום הולדתו ה-23, הודיע מנדס על יציאתו הרשמית של השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.

## וידאו קליפ
הווידאו קליפ הרשמי של השיר פורסם ב-20 באוגוסט 2021, לצד יציאתו הרשמית של "Summer of Love" כסינגל. הוא בוים על ידי במאי הווידאו קליפים מאטי פיקויק, שעבד בעבר עם מנדס על הקליפ לסינגל שלו "Wonder" משנת 2020. הקליפ צולם במיורקה, ספרד והוא מציג את מנדס בעת עונת הקיץ, כשם השיר.

נכון לדצמבר 2021, מונה הצפיות של הקליפ עומד על למעלה מ-23 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי גרגורי היין
קטגוריה:שירים שנכתבו על ידי טייני
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים על הקיץ
קטגוריה:סינגלים בהוצאת איילנד רקורדס
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס
Merry Christmas (שיר)

"**Merry Christmas**" הוא שיר בנושא חג המולד של הזמרים-יוצרים האנגלים אד שירן ואלטון ג'ון. השיר יצא לאור כסינגל ב-3 בדצמבר 2021, על ידי חברות התקליטים אסיילום רקורדס ואטלנטיק רקורדס. השיר נכלל במהדורת הכריסטמס של אלבומו החמישי של שירן, *[[=]]*, וכן במהדורה חדשה של אלבומו של ג'ון, *[[The Lockdown Sessions]]*.

ב־10 בדצמבר 2021 ערך הסינגל את הופעת הבכורה שלו במצעד הסינגלים הבריטי בכניסה ישירה למקום הראשון. בכך הוא היה לסינגל השני של ג'ון שהגיע למקום הראשון במצעד זה ב־2021, והתשיעי בכלל, ולסינגל השלישי של שירן שהגיע לראש המצעד ב־2021 וה־12 בכלל.

## רקע וקידום
"Merry Christmas" הוא שיר חג המולד הראשון של שירן, וסינגל חג המולד השני של ג'ון, לאחר שירו משנת 1973, "Step into Christmas". בראיון ל-NPO רדיו 2 מאוקטובר 2021, חשף שירן כי ג'ון ביקש לעשות איתו שיר בשנה שעברה, לאחר ההצלחה של "Step into Christmas". ב-29 בנובמבר 2021, הכריזו השניים על שיתוף הפעולה ועל תאריך פרסום השיר. הם הוסיפו והצהירו כי כל ההכנסות מהשיר בבריטניה יועברו לתרומות עבור קרן מוזיקת הסאפולוק של אד שירן וקרן האיידס של אלטון ג'ון. בנובמבר 2021, כאשר התארח ב-"The Tonight Show" בכיכובו של ג'ימי פאלון, סיפר שירן כי התארח אצל ג'ון לאחר שכתב את פזמון השיר, ושם הם בסופו של דבר כתבו שלושה שירי חג המולד, בהם "Merry Christmas".

## וידאו קליפ
בקליפ הנלווה לשיר, נעשה הומאז' לסצנות שונות מלהיטי חג המולד מהעבר, בהם Last Christmas, Walking in the Air, Merry Christmas Everyone, Stay Another Day וכן סרט הקומדיה הרומנטית הבריטי "אהבה זה כל הסיפור".

## מצעדים
### מצעדים שבועיים

## נתוני מכירות

## קישורים חיצוניים

## הערות שוליים

קטגוריה:שירי אד שירן
קטגוריה:שירי אלטון ג'ון
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שהופקו על ידי סטיב מק
קטגוריה:שירי חג המולד
קטגוריה:שירי צדקה
קטגוריה:סינגלים שהגיעו למקום הראשון באירלנד
קטגוריה:סינגלים שהגיעו למקום הראשון בקנדה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי זהב בארצות הברית
קטגוריה:שירי פלטינה בממלכה המאוחדת
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אסיילום רקורדס
Hunter (שיר של דיידו)

"**Hunter**" (בעברית: "**צַיָד**") הוא שיר שהוקלט על ידי הזמרת-יוצרת הבריטית דיידו, מתוך אלבום הבכורה שלה, *[[No Angel]]*. השיר יצא לאור ב-18 ביוני 2001, על ידי חברות התקליטים אריסטה רקורדס, צ'יקי רקורדס וברטלסמן מיוזיק גרופ, כסינגל הרביעי מתוך האלבום.

השיר הגיע למקום ה-17 במצעד הסינגלים הבריטי.

## וידאו קליפ
הווידאו קליפ הרשמי של "Hunter", שבוים על ידי מתיו רולסטון, מתרחש בעיר במהלך לילה של ירח מלא. בקליפ, דיידו רודפת אחרי הכפילה שלה בעיר. כמו כן, ישנן סצנות של דיידו שרה את השיר במרפסת, בסלון וגם בלונה פארק תת-ימי. הקליפ מסתיים בכך שדיידו מצליחה לתפוס את הכפילה שלה, אחריה רדפה.

נכון לדצמבר 2021, מונה הצפיות של הקליפ עומד על למעלה מ-20 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1999
קטגוריה:סינגלים מ-2001
קטגוריה:שירי דיידו
קטגוריה:שירים באנגלית
קטגוריה:שירים שנכתבו על ידי דיידו
קטגוריה:שירים שהופקו על ידי ריק נואלס
קטגוריה:וידאו קליפים שבוימו על ידי מת'יו רולסטון
קטגוריה:סינגלים בהוצאת אריסטה רקורדס
קטגוריה:שירים על ציידים
Inferno

"**Inferno**" (בעברית: "**גֵיהִנוֹם**") הוא שיר שהוקלט על ידי הזמרת-יוצרת הפיליפינית-אמריקאית בלה פורץ' ביחד עם הפזמונאי והמפיק המוזיקלי האמריקאי סאב ארבן. השיר יצא לאור ב-13 באוגוסט 2021, על ידי חברת התקליטים האחים וורנר, כסינגל שני מתוך המיני-אלבום *[[Dolls (מיני-אלבום)|Dolls]]*. השיר הופץ לאחר סינגל הבכורה של פורץ', "Build a Bitch".

השיר הגיע למקום הרביעי במצעד השירים מתחת להוט 100.

## רקע וכתיבה
השיר נכתב על ידי בלה פורץ', דניאל מייסונוב, אלי ריזק, ג'פרי הפורד, בנדיק מולר וסאלם אילס והופק על ידי סאב ארבן וסטפן מקס. בתחילת אוגוסט 2021, פורץ' הודיעה שהיא תוציא לאור סינגל חדש ב-13 באוגוסט. ההכרזה לוותה בטיזר באורך 30 שניות הכולל הופעות קמע של המפיק סאב ארבן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.

## וידאו קליפ
הווידאו קליפ הרשמי של השיר פורסם ב-13 באוגוסט 2021, ביום יציאתו של "Inferno" כסינגל. הוא הופץ בשידור חי ביוטיוב. בהצהרה, פורץ' כללה אזהרת טריגר לקליפ. היא כתבה, "בתור קורבן של תקיפה מינית, השיר והקליפ הזה חשובים לי מאוד. זה משהו שעדיין לא הייתי מוכנה לחלוק איתכם. קשה לי מאוד לדבר עליו. אבל אני מוכנה עכשיו".

נכון לדצמבר 2021, מונה הצפיות של הקליפ עומד על למעלה מ-85 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בלה פורץ'
קטגוריה:שירים באנגלית
קטגוריה:שירים שנכתבו על ידי בלה פורץ'
קטגוריה:שירים על גיהנום
קטגוריה:שירים על תקיפה מינית
קטגוריה:סינגלים בהוצאת וורנר רקורדס
This Is All I Ask

***This Is All I Ask*** (בעברית: "**זה כל מה שביקשתי**") הוא האלבום ה-17 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ביולי 1963, לאחר שהוקלט בחודש אפריל אותה השנה. האלבום הגיע למקום ה-24 בבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
דרך חדשה (מפלגה)

**דרך חדשה** הייתה סיעה שהתקיימה במשך כחודשיים ב.

## רקע
המפלגה הוקמה ב-6 במרץ 2001 כאשר שלושה חברי כנסת, אמנון ליפקין-שחק, דליה רבין ואורי סביר, פרשו ממפלגת המרכז.

יומיים לאחר הקמת המפלגה, פרשו ליפקין-שחק וסביר מהכנסת, ובמקומם נכנסו חברי הכנסת החדשים של מפלגת המרכז דוד מגן ונחמה רונן. וכשדליה רבין הייתה החברה היחידה בה, היא המשיכה את "דרך חדשה" כמפלגה בעלת מנדט אחד לזמן קצר, לפני שהצטרפה לסיעת מפלגת העבודה, ישראל אחת ב-7 במאי 2001, והמפלגה פורקה זמן קצר לאחר מכן.

## קישורים חיצוניים
* 
* 

## הערות שוליים

קטגוריה:ישראל: מפלגות היסטוריות
קטגוריה:מפלגות שהוקמו ב-2001
הבריגדה הימית סן מרקו

**הבריגדה הימית סן מרקו** (באיטלקית: **Brigata Marina "San Marco"**) הוא בריגדה מיוחדת בצי האיטלקי, המשמשת כיחידת הנחתים של הצי.

## היסטוריה
בשנות מלחמת העולם הראשונה הוקמה לראשונה "הבריגדה הימית" של הצי האיטלקי. לאחר המלחמה צומצמה הבריגדה והפכה לגדוד סן מרקו. ב-1994 הורחב הגדוד והפך לרגימנט סן מרקו. ב-1 במרץ 2013 הוקמה הבריגדה הימית סן מרקו על בסיס רגימנט סן מרקו ורגימנט קרלוטו. רגימנט סן מרקו הפך להיות רגימנט סן מרקו ה-1, ורגימנט קרלוטו הפך לרגימנט סן מרקו ה-2. רגימנט שלישי הוקם עבור הבריגדה וקיבל את השם רגימנט סן מרקו ה-3.

הבריגדה היא חלק מקבוצת הקרב האמפיבית הספרדית-איטלקית.

## קישורים חיצוניים

* האתר הרשמי
* אתר הצי האיטלקי

קטגוריה:הצי האיטלקי
קטגוריה:יחידות נחתים
צל"ש (מפלגה)

**צל"ש - ציונות ליברליות ושוויון** הייתה מפלגה קטנה בישראל. המפלגה הוקמה ב-2004 על ידי חבר הכנסת יוסי פריצקי שאולץ לפרוש במהלך הכנסת השש עשרה ממפלגת שינוי ולהקים סיעת יחיד. עם פיזור הכנסת לא השתתפה המפלגה בבחירות והיא חדלה מפעילות והפכה למפלגת מדף שלבסוף נרכשה ושימשה בסיס חוקי למפלגת הימין החדש.

## רקע
צל"ש הוקמה לאחר ששר התשתיות יוסף פריצקי גורש משינוי ביולי 2004 לאחר חשיפת קלטת בה ביקש חומרים על חברו למפלגה, אברהם פורז. מעשיו של פריצקי נחקרו במשטרה, אך לא הוגשו כתבי אישום.

שינוי ניסה להדיח את פריצקי מהכנסת ולהחליף אותו בח"כ אחר משינוי. עם זאת, ועדת הכנסת אפשרה לו לשמור על כסאו. פריצקי הודיע אז שהוא מקים מפלגה משלו ויתמודד בבחירות לכנסת השבע עשרה, ואמר שמטרתו היא ששינוי "לא תשיג את מספר הקולות המינימלי הדרוש כדי לעבור את אחוז החסימה". אף על פי שניתן היה לסיעה לקבל מימון בחירות של 600 אלף שקל, צל"ש לא השתתפה בבחירות לכנסת השבע עשרה.

אף על פי שצל"ש לא השתתפה בבחירות, שתיים מהמטרות של פריצקי מומשו; פורז הובס בבחירות המקדימות של שינוי בינואר 2006, כאשר פריצקי אמר שפורז ומנהיג המפלגה טומי לפיד "היו צריכים להישלח הביתה מזמן". בנוסף, בבחירות, מפלגתו החדשה של פורז, חץ ושינוי בראשות רון לוינטל, לא הצליחו לזכות באף מנדט.

בסוף 2018 שימשה המפלגה כמפלגת מדף ליצירת מפלגת הימין החדש שהוקמה על ידי קבוצת פורשים מהבית היהודי לאחר שנרכשה מבעוד מועד על ידי נפתלי בנט.

## מטרות המפלגה
מטרותיה של המפלגה היו:
* לקיים את מדינת ישראל כמדינה יהודית ודמוקרטית.
* לשאוף כי מדינת ישראל תקיים יחסי שלום ושכנות טובה עם מדינות ערב
* לפתור את הסכסוך הישראלי פלסטיני במשא ומתן

## קישורים חיצוניים
* צל"ש באתר הכנסת

## הערות שוליים

קטגוריה:ישראל: מפלגות ליברליות
קטגוריה:ישראל: מפלגות היסטוריות
קטגוריה:סיעות בכנסת
קטגוריה:ישראל: מפלגות חילוניות
הגדוד הימי

**הגדוד הימי** (בגרמנית: **Seebataillon**, הגייה: **זֶה-בָּטָאיוֹן**) הוא גדוד ימי מיוחד של הדויטשה מרינה המשמש כיחידת חיל הנחתים של הצי.

## היסטוריה
בהיסטוריה הצבאית הגרמנית, גדוד ימי הוא גדוד מיוחד המשמש כזרוע נחתים של הצי. ב-1958 הוקם גדוד ימי בבונדסמרינה, אולם הוא פורק ב-1993. ב-2014, לנוכח מלחמת האזרחים באוקראינה, החליטה מפקדת הדויטשה מרינה להקים מחדש גדוד ימי. בשנתיים הראשונות לקיומו, הוכפף הגדוד תחת פיקוד חיל הים המלכותי ההולנדי, כדי שהנחתים הגרמניים יוכלו ללמוד מהניסיון העשיר של עמיתיהם ההולנדים בתחום הלוחמה האמפיבית. כחלק מההסכם, קיבלו חיילי הגדוד הימי גם אפשרות להשתמש באוניית קרל דורמן, השייכת לצי ההולנדי. 

חיילי הגדוד לחמו השתתפו במשימות שמירת שלום בכל רחבי העולם. הם היו חלק מכוח קוסובו, יוניפי"ל, מבצע סופיה ומבצע איריני שנועדו לעצור את ספינות הפליטים מלוב, מלחמה כנגד הפיראטים בסומליה, מבצע סיום מלחמת האזרחים במאלי וכוח הסיוע הביטחוני הבינלאומי באפגניסטן.

## קישורים חיצוניים

* 
* ''Seebataillon'' 
* Die Minentaucherkompanie
* ''Minentaucher – die Unterwasserspezialisten'' bei treff.bundeswehr.de
* Die Minentaucherkompanie bei bundesarchiv.de
* Deutsche Bundesmarine: ''Das „Multitool“ der Marine - Seebataillon in Eckernförde aufgestellt'' Eckernförde, 1. April 2014
* Über die Küsteneinsatzkompanie
* ''Die Bordeinsatzkompanie'' auf marine.de

קטגוריה:יחידות הבונדסוור
קטגוריה:הצי הגרמני
קטגוריה:יחידות נחתים
תישאר קרוב (מיני-סדרה)

**תישאר קרוב** (באנגלית: **Stay Close**) היא מיני-סדרת דרמת פשע בריטית המבוססת על ספרו של הרלן קובן באותו השם שיצא לאור בשנת 2012, שהופק על ידי "Red Production Company" עבור שירות הזרמת המדיה נטפליקס.

המיני-סדרה עלתה לשידור ב-31 בדצמבר 2021.

## צוות השחקנים והדמויות
* קוש ג'ומבו – **מייגן**
* ג'יימס נסביט – **ברום**
* ריצ'רד ארמיטאג' – **ריי**
* אדי איזרד – **הארי**
* ג'ו ג'וינר – **ארין קרטרייט**
* ג'וזף קרקור – **פסטר**
* שרה פאריש – **לוריין**
* דניאל פרנסיס – **דייב שו**
* דילן פרנסיס – **ג'ורדן שו**
* אנדי אושו – **סימונה**
* בת'אני אנטוניה – **קיילי שו**
* רייצ'ל אנדרוז – **בי**
* פופי גילברט – **ברבי**
* יואי אוגריידי – **קן**
* פיליפ גאסקוין – המפקח הראשי **גארי בלייקפילד**

## הפקה
### רקע
באוגוסט 2018, הרלן קובן חתם על הסכם בן חמש שנים עם נטפליקס, במסגרתו 14 מספריו יעובדו כסדרות מקור של השירות והוא ישמש כמפיק בכל העיבודים המופקים.

### פיתוח
הפקתה של המיני-סדרה, שתכלול שמונה פרקים, הוכרזה על ידי נטפליקס באוקטובר 2020. באותה תקופה, הוכרז כי דני ברוקלהרסט יהיה אמון על כתיבת התסריט, וכי המיני-סדרה תבוים על ידי דניאל אוהרה.
### ליהוק
באוקטובר 2020, נמסר כי כוש ג'מבו, ג'יימס נסביט, ריצ'רד ארמיטאג' ושרה פאריש לוהקו לצוות השחקנים הראשי. בפברואר 2021, נמסר על ליהוקם של חברי צוות השחקנים המלא,בהם אדי איזרד, אנדי אושו, דניאל פרנסיס, ג'ו ג'וינר, בת'אני אנטוניה ורייצ'ל אנדרוז.
### צילומים
צילומי המיני-סדרה החלו ב-18 בפברואר 2021 ותמו ב-30 ביולי 2021. הצילומים התקיימו במנצ'סטר וסביבתה, בבלקפול וצפון מערב בריטניה.

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
קטגוריה:סדרות טלוויזיה על נעדרים
מתלול טורברט

**מתלול טורברט** (באנגלית: **Torbert Escarpment**) הוא מתלול, ברכס נפטון, בהרי פנסקולה, בארץ המלכה אליזבת, שבאנטארקטיקה.

אורכו של המתלול 28 קילומטרים, והוא מהווה את השוליים המערביים של שדה השלג מידיאן, שברכס נפטון.

## היסטוריה
### גילוי ומיפוי המתלול
המתלול מופה ידי הסקר הגאולוגי של ארצות הברית (USGS) בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1956 – 1966.

### מקור השם
שמו של המתלול ניתן לו על ידי הוועדה המייעצת לשמות אנטארקטיים (US-ACAN).

המתלול נקרא על שם הר טורברט, המהווה את קצהו של המתלול.

קטגוריה:ארץ המלכה אליזבת: מתלולים